**Ministru kabineta rīkojuma projekta “****Par atšķirīgu dividendēs izmaksājamo valsts akciju sabiedrības “Valsts nekustamie īpašumi” peļņas daļu par 2019.gada pārskatu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz saskaņā ar Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 11.2.4.apakšpunktu noteikt, ka valsts akciju sabiedrība “Valsts nekustamie īpašumi” nemaksā dividendes no peļņas par 2019.gadu, lai veicinātu kapitālsabiedrības darbības virzieniem atbilstošu pakalpojuma kvalitātes un pieejamības uzlabošanu, finansējumu novirzot ieguldījumiem valsts funkciju veikšanai nepieciešamos Finanšu ministrijas valdījumā esošajos valsts nekustamajos īpašumos un valsts akciju sabiedrības “Valsts nekustamie īpašumi” nekustamajos īpašumos. Ministru kabineta rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 28.pants un Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – MK noteikumi Nr.806) 11.2.4.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība “Valsts nekustamie īpašumi” (turpmāk – VNĪ) ir valsts kapitālsabiedrība, kurā valsts kapitāla daļu turētājs ir Finanšu ministrija. Saskaņā ar Ministru kabineta 2017.gada 28.marta sēdes protokola Nr.16 56.§ “Informatīvais ziņojums “Par valsts līdzdalības saglabāšanu valsts akciju sabiedrībā “Valsts nekustamie īpašumi””” VNĪ vispārējais stratēģiskais mērķis ir sabiedrības interesēs nodrošināt nekustamo īpašumu, kas ir stratēģiski svarīgi valsts drošībai, nepieciešami valsts institūcijām valsts funkciju veikšanai, kultūras mantojuma saglabāšanai, valsts vai pašvaldību administratīvās teritorijas attīstībai, mērķtiecīgu un efektīvu pārvaldīšanu, tostarp vērtības saglabāšanu un vairošanu; nodrošināt lietderīgu rīcību ar valsts funkciju veikšanai neizmantotiem nekustamajiem īpašumiem.VNĪ vidējā termiņa darbības stratēģijā 2018.-2022.gadam plānotais peļņas apmērs ir 4 461 194 *euro*, VNĪ 2019.gada budžetā plānotā peļņa ir 195 971 *euro* un dividendēs izmaksājamā peļņas daļa ir 156 776 *euro.*Saskaņā ar MK noteikumu Nr.806 3.punktu minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 % no kapitālsabiedrības pārskata gada peļņas, ja atbilstoši šo noteikumu II nodaļai kapitālsabiedrības vidēja termiņa darbības stratēģijā nav noteikts citādi. VNĪ vidējā termiņa darbības stratēģijā 2018.-2022.gadam noteikts, ka Finanšu mērķi raksturojošā rādītāja – dividenžu politikas sasniedzamais rezultāts 2019.gadā ir atbilstoši normatīvajos aktos noteiktajam, tātad, 80 % no kapitālsabiedrības pārskata gada peļņas.VNĪ akcionāru 2020.gada 11.maija sapulcē tika apstiprināts VNĪ 2019.gada pārskats. VNĪ 2019.gada pārskata peļņas apmērs ir 5 198 065 *euro*. Atbilstoši MK noteikumu Nr.806 3.punktam minimālā dividendēs izmaksājamā peļņas daļa ir 4 158 452 *euro*. Normatīvie akti paredz, ka Ministru kabineta noteiktajā kārtībā var tikt pieņemts lēmums par atšķirīgu dividendēs izmaksājamo minimālās peļņas daļu. Saskaņā ar Pārvaldības likuma 28. panta otro daļu kapitālsabiedrības valde, pamatojoties uz vidēja termiņa darbības stratēģiju, sagatavo priekšlikumu par prognozējamo peļņas daļu, kas izmaksājama dividendēs, un dividendēs izmaksājamo peļņas daļu un iesniedz priekšlikumu kapitāla daļu turētājam. Savukārt šā paša likuma panta trešā daļa noteic, ka, ja kapitālsabiedrības valdes priekšlikums par prognozējamo peļņas daļu, kas izmaksājama dividendēs, un dividendēs izmaksājamo peļņas daļu atšķiras no vidēja termiņa darbības stratēģijā noteiktā, valsts kapitāla daļu turētājs iesniedz Finanšu ministrijai un koordinācijas institūcijai priekšlikumu ar dividendēs izmaksājamās peļņas daļas pamatojumu.MK noteikumu Nr.806 11.2.4.apakšpunkts noteic, ka Ministru kabinets var samazināt dividendēs izmaksājamo peļņas daļu, ja tas nepieciešams, lai kapitālsabiedrība turpmākajos pārskata gados īstenotu pasākumus, kas veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus.Ņemot vērā iepriekš minēto, kā arī VNĪ valdes un VNĪ padomes priekšlikumu, lai veicinātu VNĪ darbības virzieniem atbilstošu pakalpojuma kvalitātes un pieejamības uzlabošanu, projekts paredz noteikt, ka VNĪ nemaksā dividendes no 2019.gada peļņas (5 198 065 *euro*) un 2019.gada peļņas daļu 4 158 452 *euro* (80 %) apmērā saglabāt VNĪ rīcībā un izlietot šādi:* 770 000 *euro* novirzīt ieguldījumiem VNĪ nekustamajos īpašumos, kas nepieciešami valsts funkciju veikšanai;
* 3 388 452 *euro* atzīt postenī “Nākamo periodu ieņēmumi”, ieguldot vairākos Finanšu ministrijas valdījumā esošos valsts nekustamajos īpašumos, papildus aprēķināt un samaksāt budžetā uzņēmumu ienākuma nodokli saskaņā ar normatīvo aktu prasībām.

Savukārt atlikušo summu 1 039 613 *euro* apmērā paredzēts novirzīt uz posteni “Pārējās rezerves” VNĪ darbības nodrošināšanai.**Ieguldījumus 770 000 *euro* apmērā paredzēts novirzīt šādiem VNĪ nekustamajiem īpašumiem:** **1**. **Ārlietu ministrijas funkciju veikšanai - Latvijas vēstniecības Beļģijas Karalistē nepieciešamā nekustamā īpašuma – ēkas Avenue des Arts 23, Briselē, Beļģijas Karalistē, atjaunošanai.** VNĪ piederošais nekustamais īpašums Avenue des Arts 23, Briselē, Beļģijas Karalistē, ierakstīts Beļģijas Karalistes zemes reģistra E nodaļā ar kadastra Nr.156/K un sastāv no zemes vienības un būves. Nekustamais īpašums iznomāts Ārlietu ministrijai ministrijas un tās struktūrvienību, pamatā Latvijas Republikas pastāvīgās pārstāvniecības Eiropas Savienībā un Latvijas Republikas vēstniecības Beļģijā, vajadzībām.Atbilstoši Ministru kabineta 2019.gada 17.jūlija rīkojumam Nr.379 “Par valstij dividendēs izmaksājamo valsts akciju sabiedrības “Valsts nekustamie īpašumi” peļņas daļu par 2018.gadu” VNĪ īsteno Nekustamā īpašuma attīstības projektu “Latvijas vēstniecības Beļģijas karalistē Avenue des Arts 23, Briselē, Beļģijas karalistē atjaunošana”. Projekta ietvaros tiek veikti VNĪ piederošās ēkas fasādes sakārtošanas darbi (tajā skaitā logu nomaiņa) un jumta remontdarbi, lai novērstu smagu seku iestāšanos valsts interešu aizsardzībai Eiropas Savienībā gadījumā, ja ēkas tehniskā stāvokļa dēļ Briseles pašvaldība apturētu vai ierobežotu ēkas ekspluatācijas iespējas. Projekta ietvaros, 2019.gadā, VNĪ veica apvienoto projektēšanas un būvdarbu iepirkuma procedūru, kurā saņemtie piedāvājumi būtiski pārsniedza projektā pieejamo finansējumu – 1 957 500 *euro*. VNĪ atkārtoti veica projekta budžeta aktualizāciju, un pēc VNĪ sertificēta tāmētāja prognozes projekta budžetā papildus nepieciešami 600 000 *euro*. Papildu finansējums nepieciešams pamatojoties uz paaugstinātajām drošības prasībām objekta stiklotajām konstrukcijām (galvenās stiklotās fasādes un logu konstrukciju paaugstinātām prasībām pret sprādzienu noturību, cauršaušanu un ielaušanās izturību). 2020.gada 22.aprīlī VNĪ izsludināja iepirkuma procedūru objekta padziļinātai izpētei un būvniecības ieceres dokumentācijas izstrādei. Pēc būvniecības ieceres dokumentācijas izstrādes un saskaņošanas tiks veikta iepirkuma procedūra būvdarbiem, būvdarbus plānots uzsākt 2021.gada 1.ceturksnī. Provizoriskās izmaksas var tikt precizētas pēc būvniecības ieceres dokumentācijas izstrādes un būvdarbu iepirkuma procedūras.**2.** **Degradēto pazīmju novēršanai nekustamajā īpašumā Skandu ielā 14, Rīgā (piekļaujošajā teritorijā un biroja ēkas iekštelpās)**.Nekustamais īpašums (nekustamā īpašuma kadastra Nr.0100 080 2003) Skandu ielā 14, Rīgā, ierakstīts Rīgas pilsētas zemesgrāmatas nodalījumā Nr.13301 uz VNĪ vārda, pamatojoties uz Ministru kabineta 2006.gada 18.oktobra rīkojumu Nr.805 “Par valsts nekustamo īpašumu ieguldīšanu valsts akciju sabiedrības “Valsts nekustamie īpašumi” pamatkapitālā”. Nekustamais īpašums sastāv no zemes vienības 2,8635 ha platībā (zemes vienības kadastra apzīmējums 0100 080 2003) un septiņām būvēm (būvju kadastra apzīmējumi 0100 080 2003 001, 0100 080 2003 002; 0100 080 2003 003; 0100 080 2003 004; 0100 080 2003 005; 0100 080 2003 006; 0100 080 2003 007). Atbilstoši Nekustamā īpašuma valsts kadastra informācijas sistēmas datiem uz zemes vienības vēl arī atrodas četras VNĪ tiesiskajā valdījumā esošas inženierbūves, tostarp divi žogi (būvju kadastra apzīmējumi 0100 080 2003 009 un 0100 080 2003 011), kā arī divas nenoskaidrotas piederības būves.Nekustamais īpašums (izņemot būvi – nojumi un daļu no zemes vienības 1250 m2 platībā) ar apsaimniekošanas un lietošanas līgumu nodots lietošanā Latvijas Nacionālajam arhīvam valsts pārvaldes uzdevumu un funkciju nodrošināšanai.2019.gada novembrī tika veikta nekustamā īpašuma sastāvā esošās būves (būves kadastra apzīmējums 0100 080 2003 002) tehniskā apsekošana un Tehniskās apsekošanas 2020.gada 4.aprīļa atzinumā arī norādīts, ka nekustamā īpašuma Skandu ielā 14, Rīgā, esošais teritorijas labiekārtojums atrodas neapmierinošā stāvoklī, veicot ēkas pārbūvi jāparedz teritorijas labiekārtošana, gājēju celiņu ierīkošana un piebraucamo ceļu remonts saskaņā ar projektēšanas uzdevumu, kā arī nepieciešams izvērtēt esošā nožogojuma sakārtošanu vai jauna izbūvi.Atbilstoši Ministru kabineta 2016.gada 9.augusta noteikumiem Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” VNĪ 2018.gada 3.decembrī ar Centrālo finanšu un līgumu aģentūra noslēdza līgumu par Eiropas Savienības fondu projekta īstenošanu Nr.4.2.1.2/17/I/048 “Energoefektivitātes paaugstināšana ēkā Skandu ielā 14, Rīgā” ar kopējo piesaistīto finansējumu 3 514 363 *euro*. Projektu plānots īstenot līdz 2022.gada 31.oktobrim. Projekta mērķis ir sniegt ieguldījumu energoefektivitātes paaugstināšanā nekustamā īpašuma sastāvā esošajā biroju ēkā (būves kadastra apzīmējums 0100 080 2003 001), īstenojot ēkās energoefektivitātes paaugstināšanas aktivitātes. Veicot projektā plānotās aktivitātes, tiek uzlabots ēkas siltumenerģijas ietaupījums, kas pēc projekta īstenošanas plānots ne mazāks kā 30 % gadā no ēkas energosertifikātā aprēķinātā siltumenerģijas patēriņa pirms projekta īstenošanas, kā arī tiek nodrošināta ēkas droša un energoefektīva turpmākā ekspluatācija. Minētā projekta ietvaros nav attiecināmas izmaksas, kas saistītas ar teritorijas, tajā skaitā teritoriju norobežojošā žoga, un objekta publiski pieejamo iekštelpu sakārtošanu. Teritoriju norobežojošais žogs ir avārijas stāvoklī, daļa žoga celta no koka dēļiem metāla profilu rāmī, daļa veidota no stiepļu sieta žoga, ēkas iekštelpās nav veikts kosmētiskais remonts.Lai biroja ēka un apkārtējā vide pēc energoefektivitātes projekta pabeigšanas būtu vizuāli labā stāvoklī, nepieciešams novērst degradētās vides pazīmes iekštelpās un piekļaujošajā teritorijā, līdz ar to nepieciešams veikt esošā stiepļu sieta un koka dēļu žoga demontāžu, veikt jauna žoga ierīkošanu, teritorijas sakārtošanu un biroja ēkas iekštelpu remontu veicot griestu, sienu un grīdu kosmētiskos remontdarbus vismaz publiski pieejamajās telpās. Provizoriskās izmaksas ieguldījumiem nekustamajā īpašumā Skandu ielā 14, Rīgā, ir 130 000 *euro*. Izmaksas veido apliecinājuma kartes izstrāde teritorijas norobežojošā žoga atjaunošanai, žoga ierīkošana, biroja ēkas iekštelpu kosmētisko remontdarbu veikšanai, autoruzraudzības veikšanai, būvuzraudzības pakalpojuma nodrošināšanai, projekta vadības izmaksas. Izmaksas var tikt precizētas pēc būvniecības ieceres dokumentācijas izstrādes žogam un būvdarbu iepirkuma. Darbi tiks veikti 2020. un 2021.gada ietvaros. Būvniecības likuma 21.panta ceturtā daļa noteic būves īpašnieka pienākumu nodrošināt būves un tās elementu uzturēšanu ekspluatācijas laikā, lai tā atbilstu šā likuma 9.pantā būvei noteiktajām būtiskām prasībām. Būvniecības likuma 9.pants nosaka būtiskās būvei izvirzāmās prasības, tostarp, mehāniskā stiprība, stabilitāte, vides aizsardzība un higiēna, tai skaitā nekaitīgums; lietošanas drošība un vides pieejamība un ilgtspējīga dabas resursu izmantošana, kuru nodrošināšana, neveicot minētos ieguldījumus, ir apdraudēta.Atbilstoši Latvijas Nacionālā arhīva infrastruktūras optimizācijas koncepcijas projektam, lai nodrošinātu atbilstošu infrastruktūru Latvijas Nacionālā arhīva pilnvērtīgai darbībai (t.sk. nodrošinot nepārtrauktību normatīvos aktos noteikto patstāvīgi glabājamo dokumentu saglabāšanā), nekustamajā īpašumā Skandu ielā 14, Rīga, paredzēts veidot Rīgas reģiona arhīva centru.**3.** **Degradēto pazīmju novēršanai nekustamajā īpašumā Komandanta ielā 9, Daugavpilī (ēkas iekštelpās)**.Nekustamais īpašums (nekustamā īpašuma kadastra Nr.0500 011 1705) Komandanta ielā 9, Daugavpilī, ierakstītsDaugavpils pilsētas zemesgrāmatas nodalījumā Nr.2356 uz VNĪ vārda, pamatojoties uz Ministru kabineta 2006.gada 18.oktobra rīkojumu Nr.805 “Par valsts nekustamo īpašumu ieguldīšanu valsts akciju sabiedrības “Valsts nekustamie īpašumi” pamatkapitālā”. Nekustamais īpašums sastāv no zemes vienības (zemes vienības kadastra apzīmējums 0500 011 1705), divstāvu ēkas – arhīva (būves kadastra apzīmējums 0500 011 1705 001) un izbūvēm. Nekustamais īpašums atrodas valsts nozīmes arhitektūras pieminekļa “Daugavpils cietokšņa apbūve” teritorijā (aizsardzības numurs 4687).Nekustamais īpašums Komandanta ielā 9, Daugavpilī, ar apsaimniekošanas un lietošanas līgumu nodots lietošanā Latvijas Nacionālajam arhīvam valsts pārvaldes uzdevumu un funkciju nodrošināšanai.Atbilstoši Ministru kabineta 2016.gada 9.augusta noteikumiem Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” VNĪ 2019.gada 4.janvārī ar Centrālo finanšu un līgumu aģentūra noslēdza līgumu par Eiropas Savienības fondu projekta īstenošanu Nr. 4.2.1.2/18/I/007 “Energoefektivitātes paaugstināšana ēkā Komandanta ielā 9, Daugavpilī” ar kopējo piesaistīto finansējumu 1 850 191 *euro*. Projekta mērķis ir sniegt ieguldījumu energoefektivitātes paaugstināšanā ēkā Komandanta ielā 9, Daugavpilī, īstenojot ēkās energoefektivitātes paaugstināšanas aktivitātes. Projektu plānots īstenot līdz 2022.gada 31.oktobrim. Veicot projektā plānotās aktivitātes, tiek uzlabots biroju ēkas (būves kadastra apzīmējums 0500 011 1705 001) siltumenerģijas ietaupījums, kas pēc projekta īstenošanas plānots ne mazāks kā 30 % gadā no ēkas energosertifikātā aprēķinātā siltumenerģijas patēriņa pirms projekta īstenošanas, kā arī tiek nodrošināta ēkas droša un energoefektīva turpmākā ekspluatācija. Minētā projekta ietvaros nav attiecināmas izmaksas, kas saistītas ar ēkas publiski pieejamo iekštelpu sakārtošanu. Lai ēka pēc energoefektivitātes projekta pabeigšanas būtu vizuāli labā stāvokli un tiktu novērstas iekštelpu degradētās vides pazīmes, nepieciešams veikt ēkas iekštelpu remontu, veicot griestu, sienu un grīdu kosmētiskos remontdarbus publiski pieejamajās telpās. Provizoriskās izmaksas ieguldījumiem nekustamajā īpašumā Komandanta ielā 9, Daugavpilī, ir 40 000 *euro*, ko veido būvdarbu un projekta vadības izmaksas. Darbi tiks veikti 2020.gada ietvaros. Izmaksas ir provizoriskas un projekta gaitā var mainīties.Būvniecības likuma 21.panta ceturtā daļa noteic būves īpašnieka pienākumu nodrošināt būves un tās elementu uzturēšanu ekspluatācijas laikā, lai tā atbilstu šā likuma 9.pantā būvei noteiktajām būtiskām prasībām. Būvniecības likuma 9.pants nosaka būtiskās būvei izvirzāmās prasības, tostarp, mehāniskā stiprība, stabilitāte, vides aizsardzība un higiēna, tai skaitā nekaitīgums; lietošanas drošība un vides pieejamība un ilgtspējīga dabas resursu izmantošana, kuru nodrošināšana, neveicot minētos ieguldījumus, ir apdraudēta.Atbilstoši Latvijas Nacionālā arhīva infrastruktūras optimizācijas koncepcijas projektam, lai nodrošinātu atbilstošu infrastruktūru Latvijas Nacionālā arhīva pilnvērtīgai darbībai (t.sk. nodrošinot nepārtrauktību normatīvos aktos noteikto patstāvīgi glabājamo dokumentu saglabāšanā), nekustamajā īpašumā Komandanta iela 9, Daugavpilī, paredzēts veidot Latgales reģiona arhīva centru.**Ieguldījumus 3 388 452 *euro* apmērā paredzēts atzīt postenī “Nākamo periodu ieņēmumi” un novirzīt šādiem Finanšu ministrijas valdījumā esošajiem valsts nekustamajiem īpašumiem. Papildus tiks aprēķināts un samaksāts budžetā uzņēmumu ienākuma nodoklis atbilstoši spēkā esošajiem normatīvajiem aktiem:****1. Jaunā Rīgas teātra (turpmāk – JRT) ēkas Lāčplēša ielā 25, Rīgā, rekonstrukcijai.** Nekustamais īpašums (nekustamā īpašuma kadastra Nr.0100 022 0070) Lāčplēša ielā 25, Rīgā, ierakstīts Rīgas pilsētas zemesgrāmatu nodalījumā Nr.100000461386 uz valsts vārda Finanšu ministrijas personā. Nekustamais īpašums sastāv no zemes vienības (zemes vienības kadastra apzīmējums 0100 022 0070) un trīs ēkām (būvju kadastra apzīmējumi 0100 022 0070 001, 0100 022 0070 002, 0100 022 0070 004). VNĪ īsteno nekustamā īpašuma attīstības projektu “Jaunā Rīgas teātra ēkas rekonstrukcijai Lāčplēša ielā 25, Rīgā”. 2020.gada 30.aprīlī Ministru kabinets pieņēma rīkojumu Nr.231 “Par finansējumu Jaunā Rīgas teātra ēku Lāčplēša ielā 25, Rīgā, pārbūves, nomas maksas, papildu maksājumu, pārcelšanās un aprīkojuma iegādes izdevumu segšanai” (turpmāk – MK rīkojums Nr.231), kas paredz Finanšu ministrijas budžetā ilgtermiņa saistības pasākumam “Dotācija VAS “Valsts nekustamie īpašumi” Jaunā Rīgas teātra ēkas rekonstrukcijai”, lai segtu ēku Lāčplēša ielā 25, Rīgā, pārbūves (tai skaitā tehnoloģiskā aprīkojuma iegādes un montāžas) izdevumus VNĪ 2020.gadā 4 642 143 *euro* apmērā, 2021.gadā 8706 497 *euro* apmērā un 2022.gadā 10 959 427 *euro* apmērā. Kopējais ilgtermiņa saistību finansējuma apmērs minētajam pasākumam 2013.-2022.gadā ir 29 977 424 *euro*. Atbilstoši MK rīkojumam Nr.231 2013.-2022.gadā Jaunā Rīgas teātra ēku Lāčplēša ielā 25, Rīgā, pārbūves kopējās izmaksas ir 34 591 891 *euro,* no šī finansējumauzdots nodrošināt ēku Lāčplēša ielā 25, Rīgā, pārbūves darbu pabeigšanu līdz 2022.gada 31.augustam, nosakot, ka plānotais nomas līguma sākuma termiņš ir 2022.gada 1.septembris.Projekta ietvaros VNĪ 2019.gada 25.septembrī izsludināja jaunu iepirkuma procedūru “Būvprojekta “Jaunā Rīgas teātra ēku kompleksa rekonstrukcija Lāčplēša ielā 25, Rīgā” izmaiņu izstrāde, autoruzraudzība, būvniecība un inženierkomunikāciju apkope” (VNĪ 2019/7/2-1/AK-55).Pirms iepirkuma procedūras uzsākšanas tika apzināti būtiskie apstākļi, kas ietekmē prasību definēšanu pretendentu piedāvājumiem:1) ir radīti bojājumi apkārtējai apbūvei, turpmākie būvkonstrukciju risinājumi jāizvēlas vēl piesardzīgāki nekā iepriekš, lai novērstu bojājumu risku apkārtējai apbūvei;2) iepriekšējie būvkonstrukciju risinājumi nav īstenojami bez būvprojekta izmaiņu izstrādes tehnoloģisku iemeslu dēļ;3) nepieciešamās būvprojekta izmaiņas radīs ietekmi uz citām būvprojekta daļām, būvprojekta izmaiņu ietekme uz pārējām būvprojekta daļām ir atkarīga no izvēlētās pieejas;4) lai nezaudētu Eiropas Savienības fondu finansējumu, kas plānots nekustamā īpašuma Miera ielā 58A, Rīgā, tālākai attīstībai, līdz 2022.gada 31.augustam nepieciešams pabeigt būvdarbus Lāčplēša ielā 25, Rīgā, un nodrošināt JRT pārcelšanās darbus vismaz tādā apmērā, lai 2022.gada septembrī aktīvo teātra sezonu varētu uzsākt Lāčplēša ielā 25, Rīgā (pārcelšanos pilnā apmērā nodrošinot līdz 2022.gada beigām).Projekta īstenošanā tika izraudzīts “projektē un būvē” sadarbības modelis. Iepirkuma procedūrā piedāvājumus iesniedza četri pretendenti. Izvērtējot iesniegtos piedāvājumus, tika secināts, ka nav iespējams nodrošināt objekta pārbūves pabeigšanu paredzētā finansējuma ietvaros un nepieciešams rast risinājumu papildu finansējumam objekta pārbūves, tostarp tehnoloģiskā aprīkojuma iegādes un montāžas, izdevumu segšanai. Kopējais objekta pārbūves izdevumu segšanai nepieciešamais finansējums ir 34 591 891 *euro*, kas par 2 444 051 *euro* pārsniedz projekta budžetā pieejamo finansējumu.Ievērojot minēto, MK rīkojuma Nr.231 anotācijā tika piedāvāts risinājums papildus nepieciešamo finansējumu 2 444 051 *euro* apmērā segt no VNĪ 2019.gada peļņas daļas. Būvdarbus paredzēts pabeigt 26 mēnešu laikā pēc līguma ar būvdarbu veicēju noslēgšanas. Saskaņā ar Ministru kabineta 2020.gada 28.aprīļa protokola Nr.28, 25.§ “Rīkojuma projekts “Par finansējumu Jaunā Rīgas teātra ēku Lāčplēša ielā 25, Rīgā, pārbūves, nomas maksas, papildu maksājumu, pārcelšanās un aprīkojuma iegādes izdevumu segšanai”” 4.punktu pieņemts zināšanai, ka pēc VNĪ 2019.gada pārskata apstiprināšanas tiks iesniegts izskatīšanai Ministru kabinetā priekšlikums par atšķirīgu valstij dividendēs izmaksājamo peļņas daļu, lai nodrošinātu, ka finansējums 2 749 558 *euro* apmērā netiek ieskaitīts valsts budžetā un tiek novirzīts 2 444 051 *euro* Jaunā Rīgas teātra ēku Lāčplēša ielā 25, Rīgā, pārbūves darbu izdevumu segšanai VNĪ un 305 507 *euro* uzņēmuma ienākuma nodokļa nomaksai. Ievērojot noteikto, projekts paredz novirzīt finansējumu 2 444 051 *euro* apmērā Jaunā Rīgas teātra ēku Lāčplēša ielā 25, Rīgā, pārbūves darbu izdevumu segšanai Lāčplēša ielā 25, Rīgā.**2. Drošības pasākumu īstenošanai un teritorijas sakārtošanai Valsts prezidenta rezidences kompleksā Zigfrīda Meierovica prospektā 31, Jūrmalā.**Būvju īpašums (nekustamā īpašuma kadastra Nr.1300 510 1706) Zigfrīda Meierovica prospektā 31, Jūrmalā, ierakstīts uz valsts vārda Finanšu ministrijas personā Jūrmalas pilsētas zemesgrāmatas nodalījumā Nr.1000 003 7443. Būvju īpašums sastāv no 6 būvēm (būvju kadastra apzīmējumi 1300 010 1720 001, 1300 010 1720 002, 1300 010 1720 003, 1300 010 1720 004, 1300 010 1720 005, 1300 010 1720 006) Zigfrīda Meierovica prospektā 31, Jūrmalā un atrodas uz zemes vienības (zemes vienības kadastra apzīmējums (zemes vienības kadastra apzīmējums 1300 010 1720) 15 738 m2 platībā Zigfrīda Meirovica prospektā 31, Jūrmalā. Zemes īpašums (nekustamā īpašuma kadastra Nr. 1300 010 1720) ierakstīts Jūrmalas pilsētas zemesgrāmatas nodalījumā Nr.2109, zemes īpašuma 83/100 domājamās daļas pieder valstij Finanšu ministrijas personā, 17/100 domājamās daļas – VNĪ. Zemes īpašuma 17/100 domājamo daļu iegādi, kas nepieciešamas Latvijas Valsts prezidenta kancelejas un Latvijas Republikas Nacionālo Bruņoto spēku funkciju veikšanai, VNĪ veica, pamatojoties uz Ministru kabineta 2018.gada 17.jūlija rīkojumu Nr.379 “Par valstij dividendēs izmaksājamo valsts akciju sabiedrības “Valsts nekustamie īpašumi” peļņas daļu par 2018.gadu”, un kā risinājums, lai izbeigtu kopīpašuma attiecības starp VNĪ un valsti, tika noradīts uz nākotnē iespējamo maiņas darījuma slēgšanu normatīvajos aktos noteiktā kārtībā.Būvju un zemes īpašumā tiek nodrošināta Latvijas Valsts prezidenta vasaras rezidences funkcija atbilstoši likuma “Par Valsts prezidenta darbības nodrošināšanu” 3.pantā noteiktajam, attiecīgi tos uz nomas līguma pamata lieto Latvijas Valsts prezidenta kanceleja, kā arī Latvijas Republikas Nacionālo Bruņoto spēku Militārā policija drošības pasākumu kompleksa realizācijai saskaņā ar Nacionālo bruņoto spēku likuma 6.1 panta otro daļu.Latvijas Valsts prezidenta kanceleja un Nacionālo bruņoto spēku Militārā policija norādījusi uz būtisku nepieciešamību veikt arī saimniecības ēkas (būves kadastra apzīmējums 1300 010 1720 002) un apsardzes (sardzes) ēkas (būves kadastra apzīmējums 1300 010 1720 004) pārbūvi, stāvvietu nodrošinājumu, drošības pasākumu ieviešanu īpašumā (t.sk. iekļaujot ķieģeļu (mūra) žoga drošības uzlabošanu), lai nodrošinātu pilnvērtīgu funkciju izpildi.Ievērojot minēto, nepieciešams īstenot drošības uzlabošanas pasākumus nekustamajā īpašumā, lai Latvijas Republikas Nacionālo bruņoto spēku Militārā policija nodrošinātu Nacionālo bruņoto spēku likuma 6.1panta otrajā daļā minēto pasākumu pilnvērtīgu izpildi, kā arī lai veiktu teritorijas sakārtošanas darbus. Finansējums nepieciešams apsardzes ēkas un ar to saistītās infrastruktūras attīstības risinājumiem, ieguldījumi infrastruktūrā stāvvietu nodrošināšanai, esošā žoga izpētei un tā drošības uzlabošanai, teritorijas labiekārtošanai, drošības risinājumu īstenošanai īpašumā. Esošais ieejas mezgla risinājums ir novecojis, nenodrošina reprezentatīvo funkciju, žogs ap teritoriju nenodrošina drošības prasības objektā. Darbu veikšanai paredzēti trīs gadi – iepirkumu veikšanai, būvniecības ieceres dokumentācijas izstrādei, būvdarbu īstenošanai. Provizoriskās izmaksas ieguldījumiem nekustamajā īpašumā Zigfrīda Meierovica prospektā 31, Jūrmalā, ir 699 697 *euro*. Izmaksas var tikt precizētas pēc būvniecības ieceres dokumentācijas izstrādes un būvdarbu iepirkuma.**3.** **Latvijas Okupācijas muzeja pārbūvei un Memoriāla kompleksa izveidošanai Latviešu strēlnieku laukumā 1, Rīgā.**Nekustamais īpašums (nekustamā īpašuma kadastra Nr.0100 001 0095) Latviešu strēlnieku laukumā 1, Rīgā, ierakstīts Rīgas pilsētas zemesgrāmatas nodalījumā Nr. 14557 uz valsts vārda Finanšu ministrijas personā un sastāv no zemes vienības (zemes vienības kadastra apzīmējums 0100 001 0095), muzeja ēkas un pagraba zem pagalma.Atbilstoši Ministru kabineta 2018.gada 12.jūnija rīkojumam Nr.266 “Par finansējumu Padomju okupācijas upuru piemiņas memoriāla kompleksa izveides izdevumu segšanai” VNĪ īsteno nekustamā īpašuma attīstības projektu “Latvijas Okupācijas muzeja pārbūve un Memoriāla kompleksa izveidošana Strēlnieku laukumā 1, Rīgā”. Atbilstoši 2020.gada 10.marta Ministru kabineta noteikumiem Nr.130 “Darbības programmas “Izaugsme un nodarbinātība" prioritārā virziena “Vides aizsardzības un resursu izmantošanas efektivitāte" 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas “Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā” īstenošanas noteikumi” specifiskā atbalsta mērķa ceturtās atlases kārtas ietvaros Latviešu strēlnieku laukuma sakārtošanai valsts vārda reģistrētajā laukuma daļā Strēlnieku laukumā 1, Rīgā un Rīgas pilsētas pašvaldībai piederošajās laukuma daļās pieejams Eiropas Reģionālās attīstības fonda finansējums 739 222 *euro* apmērā. 2020.gada 12.maijā Centrālā finanšu un līguma aģentūra izsūtīja uzaicinājumu VNĪ un Rīgas pilsētas pašvaldībai iesniegt projektu iesniegumu Eiropas Reģionālās attīstības fonda 5.5.1.specifiskā atbalsta mērķa ceturtajā projektu iesniegumu atlases kārtā līdz 2020.gada 2.novembrim.VNĪ 2020.gada martā izsludināja iepirkuma procedūru “Latviešu strēlnieku laukuma labiekārtojuma un vides objekta izveides darbi (ietverot projektēšanas un būvdarbus)”, kurā saņemts viens piedāvājums ar kopējo līgumcenu 1 527 771,47 *euro*, kas par 146 680 *euro* pārsniedz projektā pieejamo finansējumu. Nepietiekamais finansējums 146 680 *euro* apmērā veidojas arī pēc plānotās finansējuma piesaistes no 5.5.1.specifiskā atbalsta mērķa. Finansējums 98 024 *euro* apmērā nepieciešams papildu neparedzēto darbu segšanai, t.sk., tehnoloģiskām korekcijām Okupācijas muzeja ēkas granīta apdares risinājumam, iepriekš neparedzētām pārsegumu konstrukciju un ārsienu konstrukciju izmaiņām, kā arī ekspozīciju zāles elektroapgādes risinājuma izmaiņām. Kopējās provizoriskās izmaksas ieguldījumiem nekustamajā īpašumā Latviešu strēlnieku laukumā 1, Rīgā ir 244 704 *euro*. Būvdarbi tiks paveikti 2020.gada ietvaros.Kopējais nepieciešamais finansējums minēto ēku bīstamības novēršanai un atjaunošanai pa gadiem (*euro* bez PVN):

|  |  |  |  |  |  |
| --- | --- | --- | --- | --- | --- |
| Īpašums | 2020 | 2021 | 2022 | 2023 | No VNĪ peļņas daļas par 2019.gadu |
| Avenue des Arts 23, Briselē |  | 600 000 |  |  | 600 000 |
| Skandu ielā 14, Rīgā | 7 020 | 122 980 |  |  | 130 000 |
| Komandanta ielā 9, Daugavpilī | 40 000 |  |  |  | 40 000 |
| Lāčplēša ielā 25, Rīgā, |  |  | 2 444 051 |  | 2 444 051 |
| Zigfrīda Meierovica prospektā 31, Jūrmalā | 4 000 | 60 000 | 318 199 | 317 498 | 699 697 |
| Latviešu strēlnieku laukumā 1, Rīgā | 244 704 | 0 | 0 | 0 | 244 704 |
| Kopā | **295 724** | **782 980** | **2 762 250** | **317 498** | **4 158 452** |

Pieņemot lēmumu par atšķirīgu kapitālsabiedrības dividendēs izmaksājamo peļņas daļu par 2019. pārskata gadu, tā tiek atstāta kapitālsabiedrības rīcībā un reinvestēta aktīvos, nodrošinot uzņēmuma ilgtermiņa attīstību un turpmāko ieguvumu kopumu. Vienlaikus nekustamā īpašuma nomas maksas aprēķinā netiek iekļautas atbilstoši projektam ieguldīto līdzekļu izmaksas.Ievērojot VNĪ vidējā termiņa darbības stratēģijā 2018.-2022.gadam ietverto prioritāti “Vērtīgi īpašumi”, VNĪ izstrādāta VNĪ Nekustamā īpašuma portfeļa attīstības stratēģija 2020.-2022.gadam. Portfeļa attīstības stratēģijas ietvaros veikta VNĪ pārvaldībā esošo nekustamo īpašumu analīze, lai noteiktu efektīvāko pārvaldības modeli, segmentējot nekustamo īpašumu, kā arī noteiktu nekustamo īpašumu efektīvāko un rentablāko izmantošanas veidu. Visi nekustamie īpašumi iedalīti trīs portfeļos: pamata portfelis, attīstāmais portfelis un atsavināmais portfelis. Visi rīkojuma projektā norādītie nekustamie īpašumi ietverti pamata portfelī.”Ņemot vērā, ka rīkojuma projektā minēto VNĪ nekustamo īpašumu un Finanšu valdījumā esošo valsts nekustamo īpašumu attīstība tiek īstenota valsts funkciju nodrošināšanai, lēmumam par atšķirīgu kapitālsabiedrības dividendēs izmaksājamo peļņas daļu par 2019.pārskata gadu nav attiecināms komercdarbības atbalsta regulējums. Pamatojoties uz Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 17.punktā noteikto, finansējums, kas paredzēts, lai segtu ar valsts funkciju saistītos izdevumus, nav saistīts ar saimnieciskās darbības veikšanu un attiecīgi nav kvalificējams kā komercdarbības atbalsts.Ja faktiskās būvniecības izmaksas kādā no minētajiem objektiem ir mazākas, šiem mērķiem pieejamo finansējumu VNĪ var novirzīt citiem rīkojumā minētajiem mērķiem, ja plānotais finansējums tiem ir nepietiekams. |
| 3. | Projekta izstrādē iesaistītās institūcijas | Finanšu ministrija, VNĪ |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Finanšu ministrija, VNĪ, Latvijas Valsts prezidenta kanceleja, Nacionālo bruņoto spēku Militārā policija, Kultūras ministrija, Ārlietu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 198 388 262 | -4 158 452 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 198 388 262 | -4 158 452 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 198 388 262 | -4 158 452 | 0 | 0 | 0 | 0 | 0 |
| 3.1. valsts pamatbudžets | 198 388 262 | -4 158 452 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav attiecināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | VNĪ 2019.pārskata gada peļņas apmērs ir 5 198 065 *euro*. Atbilstoši MK noteikumu Nr.806 3.punktam minimālā dividendēs izmaksājamā peļņas daļa ir 4 158 452 *euro*.Ministru kabinetam pieņemot lēmumu par atšķirīgu dividendēs izmaksājamo peļņas daļu par 2019.pārskata gadu, VNĪ rīcībā paliktu 5 198 065 *euro*, tai skaitā dividendēs par 2019.pārskata gadu izmaksāt paredzētā peļņas daļa 4 158 452 *euro*, kas tiktu novirzīta ieguldījumiem vairākos valsts funkciju veikšanai nepieciešamos nekustamajos īpašumos, tādējādi veicinātu VNĪ darbības virzieniem atbilstošu pakalpojuma kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus atbilstoši kapitālsabiedrības vispārīgajiem stratēģiskajiem mērķiem. Rīkojuma projektā plānotie ieguldījumi radīs negatīvu ietekmi uz vispārējās valdības budžeta bilanci 2020.gadā 295 724 *euro* apmērā, 2021.gadā 782 980 *euro* apmērā, 2022.gadā 2 762 250 *euro* apmērā un 2023.gadā 317 498 *euro* apmērā, kura tiks neitralizēta palielinot ieņēmumus un/vai samazinot izdevumus citās VNĪ saimnieciskās darbības pozīcijās un aktīvos 2020.un 2021.gadā, nodrošinot neitrālu ietekmi uz vispārējās valdības budžeta bilanci. Minētie kapitālieguldījumi tiks nodrošināti VNĪ iepriekš plānoto kapitālieguldījumu ietvaros, kas iesniegti Finanšu ministrijā fiskālo prognožu izstrādei, lai nodrošinātu neitrālu ietekmi uz vispārējās valdības budžeta bilanci 2020., 2021. un 2022. gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī tas neparedz esošu institūciju likvidāciju vai reorganizāciju. Ministru kabineta rīkojuma projekta izpildi var nodrošināt esošās institūcijas ietvaros, ar tai pieejamiem cilvēkresursiem un finanšu resursiem. |
| 3. | Cita informācija | Nav |

Finanšu ministrs J. Reirs

Rozenberga 22046774

Liga.Rozenberga@vni.lv

Katkovska 29419366

Iveta.Katkovska@vni.lv